b"\n_START_ARTICLE_\nLeopold Rod\xc3\xa9s i Casta\xc3\xb1\xc3\xa9\n_START_SECTION_\nBiografia\n_START_PARAGRAPH_\nEstudi\xc3\xa0 dret a la Universitat de Barcelona i el 1989 form\xc3\xa0 part del consell d'administraci\xc3\xb3 de Sogecable. Ha estat director de l'empresa Gestora de Viviendas i president de l'Institut de l'Empresa Familiar, format per cent de les empreses m\xc3\xa9s importants d'Espanya. Entre el 1964 i el 1974 form\xc3\xa0 part dels consells d'administraci\xc3\xb3 del Banco Central a Catalunya, del Banco Vitalicio i de Ferrocarrils de Catalunya, del 1975 al 1978 fou vicepresident del Banco de Progreso, del 1988 al 2004, vicepresident del Banco Urquijo i fins al 2013 fou membre del consell d'administraci\xc3\xb3 de La Caixa._NEWLINE_Des del seu c\xc3\xa0rrec fou un dels promotors dels Jocs Ol\xc3\xadmpics d'estiu 1992 celebrats a Barcelona, ra\xc3\xb3 per la qual el 1999 va rebre la Creu de Sant Jordi. Entre altres c\xc3\xa0rrecs, fou president de la M\xc3\xbatua Asepeyo, Invermay Simcav, S. A., Fundaci\xc3\xb3 MACBA, president del Patronat de la Universitat Ramon Llull, vicepresident del Reial Autom\xc3\xb2bil Club de Catalunya (RACC), membre del Consell de Mecenatge del Gran Teatre del Liceu, de la Comissi\xc3\xb3 Executiva de la Fundaci\xc3\xb3 de l'Orfe\xc3\xb3 Catal\xc3\xa0/Palau de la M\xc3\xbasica Catalana i del Consell del Foro Iberoam\xc3\xa9rica. Tamb\xc3\xa9 fou patr\xc3\xb3 de la Fundaci\xc3\xb3 Princesa de Girona._NEWLINE_Leopoldo Rod\xc3\xa9s va estar casat amb Isabel Vil\xc3\xa0 Huarte (fins a la seva mort l'any 2000), amb qui va tenir cinc fills: Ferran Rod\xc3\xa9s i Vil\xc3\xa0 (1960), Alfons (1961), Cristina (1962), Al\xc3\xadcia (1964) i Gon\xc3\xa7al (1965). Posteriorment es cas\xc3\xa0 amb Ainhoa Grandes Massa. El 8 de juliol de 2015 va morir en un accident de tr\xc3\xa0nsit a l'AP-7, en xocar el cotxe en qu\xc3\xa8 anava de copilot contra un cami\xc3\xb3 al terme d'Aiguaviva."